אלכס בורסטיין

אלכסנדראה "אלכס" בורסטיין (באנגלית: Alexandrea "Alex" Borstein; נולדה ב-15 בפברואר 1973) היא שחקנית, קומיקאית, מדבבת, תסריטאית ומפיקת טלוויזיה אמריקאית-יהודייה, הידועה בעיקר בשל השתתפותה בתוכנית המערכונים "MADtv" (1997–2009), ובתור המדבבת של לויס גריפין בסדרת האנימציה "איש משפחה" (1999–ואילך). 

בהמשך לאחר שביססה את מעמדה, כיכבה בורסטיין בקומדיה הרפואית של HBO, "מחזיקות מעמד" (2013–2015), וכיכבה בתור האמרגנית סוזי מאיירסון בסדרה הקומית של פריים וידאו, "גברת מייזל המופלאה" (2017–2023), עבורו זכתה בשני פרסי אמי לשחקנית משנה מצטיינת בסדרה קומית. 

ביוגרפיה
בורסטיין נולדה בהיילנד פארק, אילינוי למשפחה יהודית. אימה ג'ודי הייתה ניצולת שואה ילידת-הונגריה, ואביה אירב בורסטיין היה אמריקאי. בורסטיין היא בוגרת תואר ראשון בלימודי רטוריקה באוניברסיטת המדינה בסן פרנסיסקו.

קריירה
למדה אימפרוביזציה ב-ACME Comedy Theater, שם פגשה את שותפה לכתיבה ובעלה ג'קסון דאגלס. דאגלס ובורסטיין שיתפו פעולה בסדרות אנימציה "פינקי והמוח" ו"קספר". בורסטיין עזבה את עבודתה בחברת פרסום בה הייתה אחראית לכתיבת מודעות פרסום לבובת הברבי. ב-1996, בזמן שעדיין עבדה כתסריטאית ב"קספר", החלה לעבוד בתוכנית "פאוור ריינג'רס", ודיבבה את דמותה של מלכת הנוולים המכניים, המלכה מאכינה.

ב-1997, בעונה השלישית בתוכנית המערכונים "MADtv", החלה להשתתף בסדרה, ובה היא התפרסמה בעיקר בשל גילום דמותה של גברת סוואן. בזמן שהשתתפה בסדרה, פגשה את סת' מקפרלן, בעוד הוא התכונן לעלייתה של הסדרה "איש משפחה". מקפרלין ליהק את בורסטיין לדיבוב אחת מהדמויות הראשיות בסדרה זו, אם המשפחה לוֹיִס גריפין.

החל משנת 1999 משמשת כאחת המדבבות הראשיות בסדרת האנימציה "איש משפחה". הסדרה בוטלה בשנת 2000 אך שבה למסך ב-2005. בורסטיין חזרה לדבב את לויס גריפין, וכן דמויות נוספות בסדרה. היא נמנית עם מפיקי הסדרה, ושותפה בכתיבת התסריט. על תפקידה כמדבבת קיבלה ארבע מועמדויות לפרס אמי בשנים 2008, 2013, 2018 (בה זכתה), ו-2019.

בשנת 2000 נבחרה לגלם את סוקי סיינטג'יימס בפרק הפיילוט של הסדרה "בנות גילמור", אך החוזה שלה עם "MADtv" מנע ממנה להשתתף בסדרה, ולכן הוחלפה במליסה מקארתי. בורסטיין השתתפה גם בסרטים "ליזי מקגוויר ממריאה לרומא" ו"אשת החתול".

בורסטיין בעלת חברת הפקות בשם "Crackerpants".

בשנת 2010 שיחקה בסרט האקשן "קילרים" בכיכובם של קתרין הייגל ואשטון קוצ'ר. בשנת 2013 החלה לשחק בסדרת הטלוויזיה "מחזיקות מעמד" ברשת HBO, למשך כל שלוש עונות הסדרה, עד סיומה ב-2015.

בשנת 2017 החלה להופיע בסדרת הדרמה הקומית התקופתית של אמזון פריים וידאו, "גברת מייזל המופלאה" בתפקיד האמרגנית סוזי מאירסון, עליו קיבלה את פרס אמי לשחקנית המשנה בסדרה קומית בטקס שנערך באותה שנה, וגם שנה לאחר מכן זכתה בפרס וקיבלה מועמדות לפרס גלובוס הזהב.

בשנת 2022 דיבבה בסרט "לא רעים בכלל" את המפקחת מרי רשאלס. בשנת 2025 שבה לדבב גם בסרט ההמשך "לא רעים בכלל 2".

 חיים אישיים 
ב-1999 נישאה בורסטיין לשחקן והתסריטאי ג'קסון דאגלס, בו פגשה בזמן לימודי אימפרוביזציה ב-ACME Comedy Theater. דאגלס הציע לה נישואים בזמן צילומי מערכון של MADtv. ב-8 בספטמבר 2008 נולד להם בן, ובאוקטובר 2012 נולדה גם בת. 

ב-2014 השניים נפרדו וב-2017 הם התגרשו.

בורסטיין מנגנת בנבל ואף הופיעה בסדרה "בנות גילמור" בתפקיד נגנית נבל.

 פילמוגרפיה 

 קולנוע 
+שנהסרטתפקידהערות2000חופשיות על הבראישה במכרז2002אשה אחת יותר מדי (אנ')דארסי סמית'סשואוטיים (אנ')מלהקת2003ליזי מקגוויר ממריאה לרומאמיס אנגרמאיירסנטה בשקלאמא ממילווקי2004נישואים פתוחים (אנ')טרייסיאישה חתולסאלי2005לדפוק אליפות (אנ')הגברת המעצבנת של ההאמרסטואי גריפין - הסיפור שלא סופרלויס גריפיןדיבובלילה טוב ובהצלחהנטלי2006איש קטן (אנ')ג'נט2007The Lookoutמיס לאנג2010קילריםלילי בייליאידיוט מושלםמרתה2011For Christ's Sakeמיס מרכוס2012טדהלן בנטפארנורמןמיס האנצ'רדיבוב2014מיליון דרכים להתפגרמילי2015כולם אוהבים את הקופרס (אנ')אנג'י2016אנגרי בירדס – הסרטסופי ופגידיבוב2021פלאמליםמלידיבוב2022לא רעים בכללהמפקחת מרי הצ'יףדיבוב2025לא רעים בכלל 2המפקחת מרי הצ'יףדיבוב

 טלוויזיה 
+שנהסדרהתפקידהערות1993–1994מייטי מורפין פאוור ריינג'רסדמויות שונותדיבוב; 4 פרקים1996פאוור ריינג'רס זיאוהמלכה משינהדיבוב; 48 פרקיםביטלבורגס (אנ')קטקלפיםדיבוב; פרק: "Yo Ho Borgs"1997–2009,
2016מד טי.וידמויות שונות134 פרקים
גם תסריטאית1999–הווהאיש משפחהלויס גריפין / אנג'לה לאנסברי / דמויות שונותדיבוב; 443 פרקים
גם תסריטאית ומפיקה2000–2005בנות גילמורדרלה / מיס סלין / דוריס9 פרקים2001Gary & Mikeמאיהדיבוב; פרק: "Road Rage"2002Titus ניקיפרק: "Bachelor Party"2002–20033-Southבקידיבוב; 3 פרקים2003חבריםאישה על הבמהפרק: "The One with the Soap Opera Party"פרייז'ראווליןפרק: "Farewell, Nervosa"2005–2022רובוט צ'יקןדמויות שונותדיבוב; 15 פרקים2006דירת המצויריםלויס גריפין / דמויות שונותדיבוב; 2 פרקים2007–2009Slacker Catsלאטויהדיבוב; 10 פרקים2009Glenn Martin, DDSפקידת קבלהדיבוב; פרק: "Deck the Malls"2009–2013המופע של קליבלנדהדסה לוונשטיין / לויס גריפין / דמויות שונותדיבוב; 19 פרקים2011–2015חסרי בושהלו דקנר5 פרקים
גם תסריטאית2012שוות בקליבלנד (אנ')פרשיפרק: "Rubber Ball"2012–2013באנהדס (אנ')סוויטי קרמר2 פרקים2012–2016עובדים מצטייניםקולין ווקר3 פרקים2013–2015מחזיקות מעמדדון פורקטתפקיד ראשי (3 עונות); 18 פרקים2015במשפחות הכי טובותלינטפרק: "Ponzi Sex Paris Bounce"הסקס של מאסטרסלורטהפרק: "Monkey Business"2016Bordertown ג'ניס באקוולד / בקידיבוב; 12 פרקיםאבא אמריקאידוקטור גופטה / אוצרת מוזיאוןדיבוב; פרק: "Garfield and Friends"בנות גילמור: שנה בחייהןדרלה / מיס סלין2 פרקיםבנו של זורן (אנ')אליזבת'פרק: "Return of the Drinking Buddy"2017אנימלס (אנ')לויס גריפיןדיבוב; פרק: "Pigeons."2017–2023גברת מייזל המופלאהסוזי מאיירסוןתפקיד ראשי (5 עונות); 43 פרקים
פרס אמי לבידור בפריים טיים לשחקנית משנה בסדרת קומדיה (אנ') (2017–2018; מתוך חמש מועמדויות)2021Awkwafina Is Nora from Queensוילמהפרק: "Tales From the Blackout"2022תושב חוץקרליןפרק: "Girls' Night"2023אלכס בורסטיין: מחוכים וחליפות ליצנים (אנ')עצמהספיישל סטדנאפ של פריים וידאו

קישורים חיצוניים



הערות שוליים

קטגוריה:איש משפחה
קטגוריה:שחקניות קולנוע וטלוויזיה יהודיות אמריקאיות
קטגוריה:מדבבות יהודיות אמריקאיות
קטגוריה:קומיקאיות יהודיות אמריקאיות
קטגוריה:אמריקאים ממוצא יהודי-הונגרי
קטגוריה:תסריטאיות טלוויזיה יהודיות אמריקאיות
קטגוריה:זוכי אמי בפריים טיים: שחקנית משנה בקומדיה
קטגוריה:זוכי אמי בפריים טיים: דיבוב
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:אמריקאיות שנולדו ב-1973
קטגוריה:אמריקאים שנולדו ב-1973